**Fejér Megyei Önkormányzat Közgyűlésének**

**9/2020. (I.23.) határozata**

**a Fejér Megye Területrendezési tervhez kapcsolódó területrendezési intézkedési javaslatról és területrendezési ajánlásokról**

A Fejér Megyei Közgyűlés megtárgyalta a „Javaslat a Fejér Megyei Területrendezési Terv módosítására vonatkozó „elfogadási fázis” 1. szakaszának (az egyeztetés során felmerült kérdésekre adott tervezői válaszok, illetve az ennek alapján pontosított dokumentáció) elfogadásáról” szóló előterjesztést és az alábbi határozatot hozta:

1. A Közgyűlés a területrendezési terv javaslatot, a Fejér Megye Területrendezési tervhez kapcsolódó területrendezési intézkedési javaslatról és területrendezési ajánlásokról szóló javaslatot a megalapozó munkarészekkel a határozati javaslat melléklete szerinti tartalommal megismerte, az abban foglaltakat jóváhagyja, továbbá alkalmasnak tartja a területrendezésért felelős miniszter állásfoglalására.

2. A Közgyűlés felkéri Elnökét, hogy a Lechner Tudásközpont Területi, Építészeti és Informatikai Nonprofit Kft-t a közgyűlés döntéséről tájékoztassa.

3. A Közgyűlés felkéri Elnökét, hogy – a Fejér megyei állami főépítésznek a megyei területrendezési tervnek az országos és a kiemelt térségi tervekkel való összhangjáról szóló nyilatkozatával együtt – az 1. pontban elfogadott dokumentációt és annak mellékleteit nyújtsa be a területrendezésért felelős miniszternek állásfoglalás céljából.

4. A Közgyűlés felkéri Elnökét, hogy a területrendezésért felelős miniszter állásfoglalását követően a Fejér megye területrendezési tervéről szóló rendelet-tervezetet, valamint a hozzákapcsolódó határozati javaslatot a Közgyűlésnek elfogadásra nyújtsa be.

Felelős: Dr. Molnár Krisztián

a közgyűlés elnöke

Határidő: a 2. és 3. pont tekintetében 2020. január 24.

az 4.pont tekintetében 2020. február 27.

Székesfehérvár, 2020. január 23.

megyei jegyző jogkörében eljárva:

**Dr. Molnár Krisztián s.k. Hajnalné dr. Szecsődi Zsuzsanna s.k.**

a közgyűlés elnöke megyei aljegyző

Kivonat hiteléül: